મળતી વિગતો અનુસાર આણંદ શહેરમાં જુનુ બસ સ્ટેન્ડ અને રેલ્વે સ્ટેશન,સીટી બસ સ્ટેન્ડ, બજારો,પોલીસ સ્ટેશન નજીક નજીકમાં આવેલા હોઈ જુનુ બસ સ્ટેન્ડ આણંદ શહેરનાં તેમજ આસપાસનાં ગામોમાંથી આવતા લોકો માટે ખુબજ અનુકુળ હતું તેમ છતાં જુનુ બસ સ્ટેન્ડ નજીક મુસ્લિમ વિસ્તાર આવેલો હોઈ તેમજ બસ સ્ટેન્ડની આસપાસ મુસ્લિમોનાં વેપાર ધંધા આવેલા હોઈ મુસ્લિમ સમાજનાં વેપાર ધંધાને નુકશાન કરવાનાં બદ ઈરાદે ગોધરા કાંડ વખતે બસ સ્ટેન્ડ પાસે માત્ર એક સ્ટેબીંગનાં બનાવને આગળ કરી ભાજપનાં પાલિકાનાં પદાધિકારીઓએ કાગારોળ કરી રાતો રાત બસ સ્ટેન્ડને સરદાર બાગ સામે આવેલી જગ્યામાં ખસેડી દેવામાં આવ્યું હતું,પરંતુ ત્યારબાદ પણ જુનુ બસ સ્ટેન્ડ પીકઅપ સ્ટેન્ડ તરીકે ચાલુ રહેતા અને બસસ્ટેન્ડ જર્જરીત હોઈ એસ ટી નિગમ દ્વારા જુના બસ સ્ટેન્ડની ઈમારત તોડીને તેની જગ્યાએ અઢી કરોડનાં ખર્ચે નવું બસ સ્ટેન્ડ નિર્માણ કરવાની કામગીરી શરૂ કરાતાજ મુસ્લિમોને નુકશાન પહોંચાડવા માટે હમેંસા તપ્પર રહેતા ભાજપનાં પદાધિકારીઓનાં પેટમાં કડકડતું તેલ રોકાયું હતું,અને ખાણ ખનીજ અને ઉદ્યોગ રાજય મંત્રી રોહીત પટેલનાં નેતૃત્વમાં પાલિકાનાં પ્રમુખ મિતાબેન પટેલ,પૂર્વ પ્રમુખ પ્રજ્ઞેસ પટેલ (ભયલુ) અને ઉપપ્રમુખ સહીતનાંઓએ રાજયનાં વાહન વ્યવ્હાર મંત્રી વલ્લભ કાકડીયાને ગાંધીનગર ખાતે મળી જુના બસ સ્ટેન્ડનાં સ્થળે નવા બસ સ્ટેન્ડનાં નિર્માણનો વિરોધ કરી આ વિસ્તારમાં અસામાજીક લોકોનો અડ્ડો હોઈ તેમજ સંવેદનશીલ હોવાથી આ જગ્યાએ નવુ બસ સ્ટેન્ડ બનાવવાનાં બદલે તેનાં બદલે સરદાર બાગ સામે આવેલાં બસ સ્ટેન્ડનાં સ્થળે નવુ બસ સ્ટેન્ડ બનાવવા રજુઆતો કરી હતી,પરંતુ એસ ટી વિભાગ માટે આ સ્થળ અનુકુળ હોઈ નવા બસ સ્ટેન્ડનું નિર્માણ કાર્ય આગળ ધપાવી પીલ્લરો ઉભા કરવાનું શરૂ કરાતાજ ગઈકાલે પાલિકાનાં ઉપપ્રમુખ કાંતીભાઈ ચાવડા,પૂર્વ પ્રમુખ પ્રજ્ઞેસ પટેલ સહીતનાં પ્રતિનીધી મંડળએ એ ગાંધીનગર ખાતે જઈ મુખ્યમંત્રી સહીત ઉચ્ચ અધિકારીઓ સમક્ષ ફરીવાર રજુઆતો કરાતા વાહન વ્યવ્હાર મંત્રીએ કોન્ટ્રાકટરને સીધો ફોન કરી બાંધકામ અટકાવી દેવા આદેશ આપતા આજથી બાંધકામ અટકાવી દેવામાં આવ્યું છે,તેમજ મજુરો અને કોન્ટ્રાકટર તમામ મશીનરી સાથે આજે ચાલ્યા ગયા હતા.